ฤดูกาล 1998–99 เป็นฤดูกาลที่ 7 ของแมนเชสเตอร์ยูไนเต็ดในพรีเมียร์ลีกและเป็นฤดูกาลที่ 24 ติดต่อกันในลีกสูงสุดของฟุตบอลอังกฤษ หลังจากจบฤดูกาลที่แล้วโดยไม่ได้แชมป์ใด ๆ เลย ในฤดูกาลนี้ยูไนเต็ดคว้าเทรเบิลแชมป์คือพรีเมียร์ลีก เอฟเอคัพ และยูฟ่าแชมเปียนส์ลีก ซึ่งเป็นทีมแรกในฟุตบอลอังกฤษที่ทำได้ ในระหว่างฤดูกาล ยูไนเต็ดแพ้เพียง 5 นัดในแชริตีชีลด์ที่พบกับอาร์เซนอล ในรอบที่ 5 ของลีกคัพที่พบกับแชมป์ฤดูกาลนั้นอย่างทอตนัมฮอตสเปอร์ และ 3 นัดในลีก รวมถึงแพ้ในบ้านเพียงนัดเดียวตลอดฤดูกาลที่พบกับมิดเดิลส์เบรอในเดือนธันวาคม ค.ศ. 1998 สถิติไม่แพ้ใครติดต่อกัน 33 นัดในทุกรายการเริ่มในวันที่ 26 ธันวาคม ในวันบ็อกซิ่งเดย์ในบ้านที่พบกับนอตทิงแฮมฟอเรสต์ ซึ่งพวกเขาก็ยังเอาชนะฟอเรสต์ 8–1 ในเกมเยือนที่ซิตีกราวด์ในวันที่ 26 กุมภาพันธ์ ค.ศ. 1999 ซึ่งเป็นสถิติการยิงเกมเยือนในลีกมากที่สุดเป็นประวัติการณ์ของแมนเชสเตอร์ยูไนเต็ด ฤดูกาลนี้โดดเด่นด้วยการคัมแบ็ก โดยเฉพาะอย่างยิ่งในเอฟเอ คัพ รอบที่ 4 กับลิเวอร์พูล และรอบรองชนะเลิศของแชมเปี้ยนส์ลีกกับยูเวนตุส แต่ไม่มีอะไรน่าตื่นเต้นไปกว่านัดชิงชนะเลิศแชมเปียนส์ลีกที่กัมนอว์ เมื่อเทดดี เชริงงัม และอูเลอ กึนนาร์ ซูลชาร์ ทำประตูในช่วงทดเวลาบาดเจ็บพลิกกลับมาชนะบาเยิร์นมิวนิกที่นำไปก่อนจากฟรีคิกของมาริโอ บาสเลอร์ 2–1

2 ผู้เล่นตัวเก๋าทั้งแกรี พัลลิสเตอร์ และไบรอัน แมคแคลร์ ที่รับใช้สโมสรมานานนับทศวรรษได้อำลาสโมสรก่อนเปิดฤดูกาลใหม่ โดยมียาป สตัม ปราการหลังทีมชาติเนเธอร์แลนด์จากเปเอสเฟ ไอนด์โฮเฟิน และดไวต์ ยอร์ก กองหน้าทีมชาติตรินิแดด จากแอสตันวิลลาเข้ามาแทน ในเดือนพฤศจิกายน ค.ศ. 1998 รองกัปตันทีมและผู้รักษาประตูมือหนึ่ง พีเตอร์ สไมเกิล ได้ประกาศความตั้งใจที่จะออกจากสโมสรหลังจากรับใช้มา 8 ปี เพื่อย้ายไปสปอร์ติงลิสบอน เมื่อจบฤดูกาล สโมสรได้รับข้อเสนอซื้อกิจการมากกว่า 600 ล้านปอนด์จาก BSkyB ในช่วงต้นฤดูกาล แต่ถูกบล็อกโดย Monopolies and Merger Commission ในเดือนมีนาคม ค.ศ. 1999

แฟน ๆ และคอลัมนิสต์มองว่าคว้าเทรเบิลแชมป์เป็นความสำเร็จที่ยิ่งใหญ่ที่สุดของอเล็กซ์ เฟอร์กูสัน เพื่อเป็นการรับรู้ถึงความสำเร็จของเขา เฟอร์กูสันได้รับการแต่งตั้งให้เป็นอัศวินในฐานะเซอร์อเล็กซ์ เฟอร์กูสัน และได้รับตำแหน่งพลเมืองกิตติมศักดิ์ของกลาสโกว์ในเดือนพฤศจิกายน ค.ศ. 1999 เดวิด เบ็คแคมได้รับเลือกให้เป็น UEFA Club Footballer of the Year ในฤดูกาล 1998–99 และเป็นรองริวัลโดสำหรับรางวัลบาลงดอร์ ในปี ค.ศ. 1999 และนักฟุตบอลยอดเยี่ยมของโลกแห่งปี

กระชับมิตร
----------

แมนเชสเตอร์ยูไนเต็ดลงเล่นพรีซีซัน 4 นัดก่อนเปิดฤดูกาล 1998–99 โดยเริ่มด้วยแพ้ 3–4 ต่อเบอร์มิงแฮมซิตี จากนั้นพวกเขาก็ออกทัวร์สแกนดิเนเวีย 3 นัด โดยเริ่มด้วยการเสมอกับวาเลเรนกา 2–2 ก่อนที่จะเอาชนะบรอนด์บี สโมสรเก่าของสไมเกิล (6–0) และบรานน์ (4–0) หลังจากเปิดฤดูกาล พวกเขายังได้เล่นกระชับมิตรกับ Europe XI ซึ่งเลือกโดยอดีตกองหน้าและกัปตันทีม เอริก ก็องโตนา เพื่อเป็นการรำลึกถึงเหตุการณ์ภัยพิบัติทางอากาศมิวนิกซึ่งเกิดขึ้นเมื่อ 40 ปีก่อน ก็องโตนาลงเล่นให้ทั้งสองทีมระหว่างการแข่งขัน ซึ่งแมนเชสเตอร์ยูไนเต็ดชนะ 8–4 Testimonial Match ให้กับ Teddy Scott โดยมีกำหนดพบกับแอเบอร์ดีนที่ Pittodrie ในเดือนมกราคม ยูไนเต็ดแพ้ 6–7 จากการดวลจุดโทษหลังจากเสมอ 1–1 ใน 90 นาที

เอฟเอ แชริตีชีลด์
-----------------

การแข่งขันนัดแรกของฤดูกาลคือแชริตีชีลด์ ในวันศุกร์ที่ 9 สิงหาคม ค.ศ. 1998 ที่สนามเวมบลีย์ต่อหน้าผู้ชม 67,342 คน ซึ่งยูไนเต็ดแพ้ 0–3 ให้กับอาร์เซนอลที่เป็นดับเบิลแชมป์เมื่อฤดูกาลที่แล้ว รอย คีนกลับมาหลังจากบาดเจ็บเกือบปี และยาป สตัมลงประเดิมสนามในตำแหน่งปราการหลังตัวกลาง

เอฟเอ พรีเมียร์ลีก
------------------

### สิงหาคม

ในช่วงสุดสัปดาห์เปิดฤดูกาล เมื่อวันที่ 15 สิงหาคม แมนเชสเตอร์ยูไนเต็ด เผชิญหน้ากับเลสเตอร์ซิตี ที่โอลด์แทรฟฟอร์ด และเสียประตูภายใน 7 นาที เมื่อเอมีล เฮสกีย์ยิงประตูจากลูกครอสของมุซซี อิซเซ็ต โทนี่ คอตตี – ผู้ทำประตูในฤดูกาลที่แล้ว – ทำประตูที่ 2 จากลูกโหม่งในนาทีที่ 75 จากลูกยิงไกลของเดวิด เบ็คแคม เทดดี เชริงงัมโหม่งเข้าประตูในอีก 3 นาทีต่อมา ก่อนที่เบ็คแคมจะยิงฟรีคิกให้ยูไนเต็ดเสมอกับเลสเตอร์ เกมเยือนนัดแรกของทีมที่บุลินกราวนด์ของเวสต์แฮมยูไนเต็ด เป็นนัดเปิดตัวของดไวต์ ยอร์ก ที่ย้ายมาจากแอสตันวิลลา ยูไนเต็ดเสมอกันแบบไร้สกอร์ เบ็คแคมซึ่งกลายเป็นบุคคลที่ถูกเกลียดชังระดับชาติหลังจากได้รับใบแดงในฟุตบอลโลกเนื่องจากย่ำใส่ดิเอโก ซิเมโอเน ได้รับการต้อนรับอย่างร้อนระอุจากกองเชียร์เจ้าบ้าน ทุกครั้งที่เขาสัมผัสบอล มีการขว้างปาขวดและก้อนหินใส่รถบัสของทีมก่อนเริ่มการแข่งขัน หลังจบการแข่งขัน เฟอร์กูสัน นักเตะของเขา และทีมงานของแมนเชสเตอร์ยูไนเต็ด ปฏิเสธที่จะให้สัมภาษณ์กับสื่อมวลชนหรือโทรทัศน์

### กันยายน

แมนเชสเตอร์ยูไนเต็ดชนะนัดแรกของฤดูกาลเมื่อวันที่ 9 กันยายน โดยเอาชนะชาร์ลตันแอทเลติกที่เพิ่งเลื่อนชั้น 4–1 ยอร์กและซูลชาร์ต่างทำคนละ 
2 ประตูเพื่อคว่ำทีมผู้มาเยือนที่ยิงนำไปก่อน การแข่งขันถูกปั่นป่วนด้วยการประท้วงทั้งในและรอบ ๆ โอลด์แทรฟฟอร์ดเพื่อต่อต้านการเสนอซื้อสโมสรโดยบีสกายบี กระแสโจมตีจากแฟนบอลพุ่งไปที่ประธานสโมสร มาร์ติน เอ็ดเวิดส์ การชนะคอเวนทรีซิตี 2–0 ในสัปดาห์ต่อมา โดยได้ประตูจากยอร์คและรอนนี ยอห์นเซน ทำให้ยูไนเต็ดมีความมั่นใจก่อนเกมยูฟ่าแชมเปียนส์ลีกที่เปิดโอลด์แทรฟฟอร์ดเจอกับบาร์เซโลนา แต่ความพ่ายแพ้ในเกมเยือนต่อแชมป์เก่าอย่างอาร์เซนอล 0–3 ทำให้ทีมอยู่ในอันดับที่ 10 หลังจากแข่งไปแล้ว 5 นัด นี่เป็นชัยชนะนัดที่ 3 ในลีกติดต่อกันของอาร์แซน แวงแกร์เหนือเฟอร์กูสัน ประตูจากโทนี แอดัมส์, นีกอลา อาแนลกา และเฟรียดริก ยุงแบร์ย เป็นความพ่ายแพ้ในเกมเยือนที่หนักที่สุดในรอบกว่า 2 ปีของพวกเขา นอกจากนี้ นิคกี บัตต์ มิดฟิลด์ตัวรับซึ่งโดนใบแดงในเกมแชมเปียนส์ลีกเมื่อต้นสัปดาห์ ยังโดนใบแดงใบที่ 2 ในช่วงเวลา 4 วันจากการทำฟาวล์ใส่ปาทริก วีเยรา มิดฟิลด์ทีมชาติฝรั่งเศส ยูไนเต็ดจบเดือนด้วยชัยชนะเหนือคู่ปรับสำคัญอย่างลิเวอร์พูล 2–0 ในศึกแดงเดือด ขยับเข้าสู่อันดับที่ 5

### ตุลาคม

การเดินทางไปพบกับเซาแทมป์ตันที่เดอะเดลล์ในวันที่ 3 ตุลาคม พวกเขามีสถิติที่ไม่ดีนักคือไร้ชัยชนะในสนามแห่งนี้ ยูไนเต็ดแพ้เซาแทมป์ตันในนัดเยือน 3 นัดล่าสุด รวมถึงแพ้ 3–6 ในปี ค.ศ. 1996 แอนดี โคล จับคู่กับยอร์ก ซึ่งเป็นกลยุทธ์ที่ได้ผลเมื่อทั้งคู่ทำประตูได้ จอร์ดี ไกรฟฟ์ ตัวสำรองยิงประตูที่ 3 ในนาทีที่ 75 ให้ยูไนเต็ดขึ้นเป็นรองจ่าฝูงของตาราง โดยมีแต้มตามหลังแอสตันวิลลา จ่าฝูง 4 แต้มในช่วงพักเบรกทีมชาติ ไรมอนด์ ฟาน เดอร์ โกว ผู้รักษาประตูมือ 2 ที่ลงเล่นแทนปีเตอร์ สไมเกิล ผู้รักษาประตูมือ 1 ที่บาดเจ็บ ในเกมกับเซาแธมป์ตันได้เป็นผู้รักษาประตูมือ 1 อีกครั้งในเกมเหย้าที่พบกับวิมเบิลดัน นัดที่แมนเชสเตอร์ยูไนเต็ดชนะ 5–1 ซึ่งเป็นชัยชนะที่ยิ่งใหญ่ที่สุดของฤดูกาล ไรอัน กิ๊กส์, เบ็คแฮม, ยอร์ค และโคล (สองประตู); โดยเฉพาะอย่างยิ่งเฟอร์กูสันยกย่องฟอร์มของเวส บราวน์ กองหลังดาวรุ่งวัย 19 ปี ยูไนเต็ดเสมอกับดาร์บีเคาน์ตี 1–1 ที่ไพรด์พาร์กเมื่อวันที่ 24 ตุลาคม และเอาชนะเอฟเวอร์ตัน 4–1 ที่กูดิสันพาร์คในวันฮัลโลวีนเพื่อลดช่องว่างของจ่าฝูงเหลือเพียงแต้มเดียว

### พฤศจิกายน

แมนเชสเตอร์ ยูไนเต็ด ทำประตูในบ้านไม่ได้เป็นครั้งแรกและครั้งเดียวของฤดูกาลในเกมที่พบนิวคาสเซิลยูไนเต็ด แต่กลับมาพลิกเอาชนะแบล็กเบิร์นโรเวอส์ ทีมในโซนท้ายตาราง 3–2 ความอ่อนแอในแนวรับโดยเฉพาะอย่างยิ่งจากสไมเกิล ซึ่งได้ประกาศความตั้งใจที่จะออกจากแมนเชสเตอร์ยูไนเต็ดเมื่อจบฤดูกาล ทำให้ออกไปเยือนเชฟฟีลด์เวนส์เดย์ทีมพลาดโอกาสขึ้นเป็นจ่าฝูงของตาราง โดยแพ้ไป 1–3 2 ประตูจากนิคลาส อเล็กซานเดอร์สสัน และประตูเปิดตัวของ Wim Jonk ทำให้เฟอร์กูสันพ่ายแพ้นัดที่ 2 ในลีก; ยูไนเต็ดชนะเพียงนัดเดียวจากการเยือน 8 นัดล่าสุด วันที่ 29 พฤศจิกายน แมนเชสเตอร์ยูไนเต็ดเปิดบ้านรับการมาเยือนของลีดส์ยูไนเต็ด ลีดส์ทำประตูขึ้นนำโดยใช้เวลาไม่ถึงครึ่งชั่วโมง แต่หลังจบครึ่งแรก ยูไนเต็ดพลิกแซงนำ 2–1 ลีดส์ตีเสมอได้ในนาทีที่ 52 แต่จังหวะของบัตต์ช่วยเก็บ 3 แต้มให้ปีศาจแดงและคอยกดดันผู้ท้าชิง

#### ธันวาคม

เสมอกัน 3 นัดรวดในเดือนธันวาคม เริ่มจากการออกไปเยือนจ่าฝูงของลีก แอสตันวิลลา ยูไนเต็ดโชคดีที่เก็บแต้มได้จากความผิดพลาดของเจ้าบ้านในครึ่งหลัง และทอตนัมฮอตสเปอร์ที่ทำแต้มหล่นไปทั้งที่นำ 2–0 โซลชายิงให้ยูไนเต็ดนำไปก่อน 2 ประตู แต่ในนาทีที่ 39 แกรี เนวิลได้รับใบแดงจากการดึงเสื้อของดาวีด ฌีโนลา โซล แคมป์เบลล์ กัปตันทีมสเปอร์นำทีมของเขากลับเข้าสู่การแข่งขันโดยเหลือเวลาอีก 20 นาที และในช่วงทดเวลาเจ็บ พวกเขาได้ประตูตีเสมอจากโซล แคมป์เบลล์อีกครั้ง ซึ่งได้โหม่งลูกเตะมุมของดาร์เรน แอนเดอร์ตัน

ทีม
---

### ผู้รักษาประตู

| เลข | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 1 | พีเตอร์ สไมเกิล |  เดนมาร์ก | เดนมาร์ก บรอนด์บี | 6 สิงหาคม ค.ศ. 1991 | 505,000 ปอนด์ | 30 มิถุนายน ค.ศ. 1999 |  |
| 17 | ไรมอน ฟัน เดอ โกว |  เนเธอร์แลนด์ | เนเธอร์แลนด์ เอสเบเฟ ฟีเตสเซอ | 25 มิถุนายน ค.ศ. 1996 | ฟรี |  |  |
|

### กองหลัง

| เลข | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 2 | แกรี เนวิล |  อังกฤษ | ทีมเยาวชน |  |  |
| 3 | เดนิส เออร์วิน |  ไอร์แลนด์ | โอลดัมแอทเลติก | 8 มิถุนายน ค.ศ. 1990 | 625,000 ปอนด์ |  |  |
| 4 | เดวิด เมย์ |  อังกฤษ | แบล็กเบิร์นโรเวอส์ | 24 พฤษภาคม ค.ศ. 1994 | 1.2 ล้านปอนด์ |  |  |
| 5 | รอนนี ยอห์นเซน |  นอร์เวย์ | เบชิกทัช | 10 กรกฎาคม ค.ศ. 1996 | 1.2 ล้านปอนด์ |  |  |
| 6 | ยาป สตัม |  เนเธอร์แลนด์ | เปเอสเฟ ไอนด์โฮเฟิน | 1 กรกฎาคม ค.ศ. 1998 | 10.75 ล้านปอนด์ |  |  |
| 12 | ฟิล เนวิล |  อังกฤษ | ทีมเยาวชน |  |  |
| 21 | เฮนนิง เบิร์ก |  นอร์เวย์ | แบล็กเบิร์นโรเวอส์ | 11 สิงหาคม ค.ศ. 1997 | 5 ล้านปอนด์ |  |  |
| 24 | เวส บราวน์ |  อังกฤษ | ทีมเยาวชน |  |  |
|

### กองกลาง

| เลข | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 7 | เดวิด เบ็คแคม |  อังกฤษ | ทีมเยาวชน |  |  |
| 8 | นิคกี บัตต์ | ทีมเยาวชน |  |  |
| 11 | ไรอัน กิกส์ |  เวลส์ | ทีมเยาวชน | ค.ศ. 1990 |  |  |  |
| 14 | ยอร์ดี ไกรฟฟ์ |  เนเธอร์แลนด์ | บาร์เซโลนา | 8 สิงหาคม ค.ศ. 1996 | 1.4 ล้านปอนด์ |  |  |
| 15 | เยสเปอร์ บลอมควีสต์ |  สวีเดน | ปาร์มา |  |  |  |  |
| 16 | รอย คีน (c) |  ไอร์แลนด์ | นอตทิงแฮมฟอเรสต์ | 19 กรกฎาคม ค.ศ. 1993 | 3.75 ล้านปอนด์ |  |  |
| 18 | พอล สโกลส์ |  อังกฤษ | ทีมเยาวชน |  |  |
|

อ้างอิง
-------

1. ↑  Buckland, Simon (18 January 1999). "Aberdeen 1 Manchester United 1 (7–6 on penalties)". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 1 October 2011.
2. ↑  Moore, Glenn (10 August 1998). "Arsenal show United little charity". *The Independent*. London. คลังข้อมูลเก่าเก็บจากแหล่งเดิมเมื่อ 1 May 2022. สืบค้นเมื่อ 16 May 2011.
3. ↑  Anderson, David (15 August 1998). "Man Utd 2 Leicester 2". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 12 May 2011.
4. ↑  "Beckham runs gauntlet at West Ham". *BBC News*. British Broadcasting Corporation. 29 August 1998. สืบค้นเมื่อ 12 May 2011.
5. ↑  Moore, Glenn (24 August 1998). "Beckham takes heat off Yorke". *The Independent*. London. เก็บจากแหล่งเดิมเมื่อ 1 May 2022. สืบค้นเมื่อ 12 May 2011.
6. 1 2  Hodgson, Guy (10 September 1998). "Yorke steals the United Show". *The Independent*. London. คลังข้อมูลเก่าเก็บจากแหล่งเดิมเมื่อ 1 May 2022. สืบค้นเมื่อ 12 May 2011.
7. ↑  Hatfield, Dave (10 September 1998). "Business as usual at Old Trafford". *The Independent*. London. คลังข้อมูลเก่าเก็บจากแหล่งเดิมเมื่อ 1 May 2022. สืบค้นเมื่อ 12 May 2011.
8. ↑  Wilson, Paul (12 September 1998). "Hungry hit man Yorke". *The Guardian*. London. สืบค้นเมื่อ 12 May 2011.
9. 1 2  Winter, Henry (21 September 1998). "Fergie shell-shocked by awesome Gunners". *Telegraph Media Group*. London. สืบค้นเมื่อ 12 May 2011.
10. ↑  Winter, Henry (25 September 1998). "Irwin sparks triumph as Red Devils rediscover fire". *Telegraph Media Group*. London. สืบค้นเมื่อ 12 May 2011.
11. ↑  Nakrani, Sachin (24 October 2011). "What next for Manchester United after their 6–1 defeat by City?". *The Guardian*. สืบค้นเมื่อ 7 January 2012.
12. ↑  Bradley, Mark (3 October 1998). "Southampton 0 Manchester United 3". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 12 May 2011.
13. 1 2  Hatfield, Dave (19 October 1998). "United sound a warning to rivals". *The Independent*. London. คลังข้อมูลเก่าเก็บจากแหล่งเดิมเมื่อ 1 May 2022. สืบค้นเมื่อ 12 May 2011.
14. ↑  "Four goal Owen fires Liverpool to victory; Aston Villa, Manchester United held to draws". *The Nation*. Bangkok. 24 October 1998. สืบค้นเมื่อ 12 May 2011.
15. ↑  Walker, Paul (31 October 1998). "Everton 1 Manchester United 4". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 12 May 2011.
16. ↑  Winter, Henry (9 November 1998). "Dynamic Keane fails to pick up flat United". *Telegraph Media Group*. London. สืบค้นเมื่อ 12 May 2011.
17. ↑  Anderson, David (14 November 1998). "Manchester United 3 Blackburn 2". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 12 May 2011.
18. ↑  Walker, Michael (13 November 1998). "Schmeichel announces retirement". *The Guardian*. London. สืบค้นเมื่อ 3 October 2011.
19. 1 2  Kempton, Russel (23 November 1998). "United go under due to overconfidence". *The Times*. London. สืบค้นเมื่อ 12 May 2011.
20. ↑  Anderson, David (29 November 1998). "Manchester United 3 Leeds 2". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 12 May 2011.
21. ↑  Bradley, Mark (5 December 1998). "Aston Villa 1 Manchester United 1". *Press Association*. Sporting Life. คลังข้อมูลเก่าเก็บจากแหล่งเดิมเมื่อ 25 October 2011. สืบค้นเมื่อ 12 May 2011.
22. ↑  "Villa regain pride of place; Hotshots come from behind to beat Arsenal and knock United off the top". *New Straits Times*. Kuala Lumpur. 13 December 1998. สืบค้นเมื่อ 12 May 2011.

| * ด
* ค
* ก
ฤดูกาลแข่งขันของสโมสรฟุตบอลแมนเชสเตอร์ยูไนเต็ด |
| --- |
| 
* 1883–84
* 1884–85
* 1885–86
* 1886–87
* 1887–88
* 1888–89
* 1889–90
* 1890–91
* 1891–92
* 1892–93
* 1893–94
* 1894–95
* 1895–96
* 1896–97
* 1897–98
* 1898–99
* 1899–1900
* 1900–01
* 1901–02
* 1902–03
* 1903–04
* 1904–05
* 1905–06
* 1906–07
* 1907–08
* 1908–09
* 1909–10
* 1910–11
* 1911–12
* 1912–13
* 1913–14
* 1914–15
* 1915–16
* 1916–17
* 1917–18
* 1918–19
* 1919–20
* 1920–21
* 1921–22
* 1922–23
* 1923–24
* 1924–25
* 1925–26
* 1926–27
* 1927–28
* 1928–29
* 1929–30
* 1930–31
* 1931–32
* 1932–33
* 1933–34
* 1934–35
* 1935–36
* 1936–37
* 1937–38
* 1938–39
* 1939–40
* 1940–41
* 1941–42
* 1942–43
* 1943–44
* 1944–45
* 1945–46
* 1946–47
* 1947–48
* 1948–49
* 1949–50
* 1950–51
* 1951–52
* 1952–53
* 1953–54
* 1954–55
* 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* 2023–24

 |